stanford-oval/wikipedia huggingface dataset:
Chewbacca
Esiintymiset > Kaanon > Alkuperäinen trilogia

Esiintyessään ensi kerran vuoden 1977 elokuvassa Tähtien sota Chewbacca ja Han suostuvat viemään Luke Skywalkerin, Obi-Wan Kenobin, C-3PO:n ja R2-D2:n Alderaaniin maksua vastaan. Mutta perillä he huomaavat Kuolemantähden tuhonneen Alderaanin. Avaruusaseman vetosäde vetää Falconin sisään. Paettuaan sieltä hän ja Han ovat ensin aikeissa lähteä omilleen, kunnes Yavinin taistelun keskellä he palaavat ja päättävät jäädä Kapinaliittoon taistelemaan Galaktista Imperiumia vastaan.
Imperiumin vastaiskussa, kolme vuotta Yavinin taistelun jälkeen, Chewbacca pakenee Hanin, Leia Organan ja C-3PO:n mukana Pilvikaupunkiin. Hanin ystävä ja kaupungin käskynhaltija Lando Calrissian kuitenkin luovuttaa heidät Imperiumille. Kun Darth Vader aikoo testata karboniittijäädytystä Hanilla, Chewbacca yrittää estää häntä, kunnes Han käskee häntä huolehtimaan Leiasta. Kun Lando päättää Hanin jäädyttämisen jälkeen vapauttaa toiset, Chewbacca on aluksi vähällä kuristaa hänet, kunnes C-3PO saa hänet lopettamaan. Myöhemmin Chewbacca lähtee Landon mukana etsimään Hania.
Jedin paluussa, vuosi Pilvikaupungin tapahtumien jälkeen, Chewbacca soluttautuu Luken, Leian ja Landon mukana Jabba the Huttin palatsiin. Chewbacca esittää palkkionmetsästäjä Boushhiksi naamioituneen Leian vankia ja myöhemmin he vapauttavat Hanin karboniitista, mutta jäävät kiinni. Heitä viedään huvipurrella heitettäväksi sarlacc-hirviön kitaan. He kuitenkin pakenevat ja tuhoavat huvipurren ennen kuin palaavat kapinallisten luokse.
Chewbacca liittyy vapaaehdoisesti Han Solon johtamaan hyökkäysjoukkoon Endorille, jonka tarkoituksena oli tuhota toisen Kuolemantähden suojageneraattori. Endorin taistelun aikana prinsessa Leia putosi kiiturinsa kyydistä ja katosi, minkä jälkeen Chewbacca, Han Solo sekä Luke Skywalker lähtivät etsimään häntä. Etsinnän aikana Chewbacca löysi ewokeiden virittämän ansan, jonka houkuttimena roikkui lihapala. Chewbacca ei ollut varovainen, joten hän otti lihapalan ja sankarit joutuivat ansaan. He kuitenkin suostuttelivat ewokit liittolaisikseen suojageneraattorin tuhoamiseen. Kuolemantähden tuhon jälkeen Chewbacca ja muut kapinalliset juhlivat voittoaan Imperiumista.
Esiintymiset > Kaanon > Esiosatrilogia

Esiosatrilogian päätösosassa Sithin kosto Chewbacca esiintyy lyhyesti kotiplaneetallaan Kashyyykillä. Yhdessä päällikkö Tarffulin kanssa he auttoivat jedimestari Yodaa Kloonisotien aikana. Chewbacca ja Tarfull auttoivat Yodan pakoon Kashyykiltä, kun komentaja Gree ja eräs nimeämätön kloonisotilas olivat saaneet Palpatinelta käskyn tappaa Yoda. Chewbaccan nimi mainitaan elokuvassa vasta kun Yoda kiittää häntä ennen lähtöään.
Esiintymiset > Kaanon > Jatko-osatrilogia

Elokuvassa Star Wars: The Force Awakens Chewbacca oli seurannut Hania takaisin salakuljettajan työhön Hanin ja Leian pojan, Benin, käännyttyä Voiman pimeälle puolelle ja tultua Kylo Reniksi. He käyttivät työssään nykyään rahtialusta nimeltä Eravana ja kaappasivat sillä takaisin Millennium Falconin, joka oli varastettu heiltä vuosia sitten. Paettuaan rikollisilta, joille heillä oli velkoja, Han ja Chewbacca vievät Jakkulta paenneet Reyn, Finnin ja BB-8:n Takodanalle Maz Kanatan luokse. Ensimmäisen ritarikunnan hyökättyä planeetalle ja kidnapattua Reyn, Leian johtama Vastarinta vie heidät planeetta D’Qarille, missä he suunnittelevat Ensimmäisen ritarikunnan Tähdentappajatukikohdan tuhoamista. Chewbacca, Han ja Finn löytävät Reyn ja asentavat tukikohtaan räjähteitä. Kylo Renin surmattua Hanin raivostunut Chewbacca haavoittaa tätä ja aktivoi räjähteet. Myöhemmin hän pelastaa Falconilla Reyn ja Finnin tukikohdan tuhoutumiselta. Elokuvan lopussa hän ja R2-D2 vievät Reyn planeetta Ahch-Tolla sijaitsevalle saarelle, jonne Luke oli paikannettu.
Elokuvassa Star Wars: The Last Jedi Chewbacca yritti aluksi auttaa Reytä houkuttelemaan Luken palaamaan Vastarinnan avuksi, mutta Luke kieltäytyi. Luken suostuessa lopulta antamaan Reylle ainakin muutama oppitunti Voimaan liittyen, Chewbacca tutustui Ahch-Ton ympäristöön ja tutustui lintumaisiin olentoihin, porgeihin. Hän kuitenkin aluksi paahtoi nuotiolla ruuaksi kaksi niistä, mutta epäröi niiden lajitovereiden tuijottaessa häntä. Chewbacca poistui Ahch-Tolta Rey, R2-D2 sekä muutama porg mukanaan, kun Rey päätti mennä kohtaamaan Kylo Renin. Chewbacca taisteli myöhemmin Falconilla Craitin taistelussa ja auttoi Reytä evakuoimaan Vastarinnan eloonjääneet.
Joonas Suotamo hoiti kokonaan Chewbaccan näyttelemisen Tähtien sodan jatko-osatrilogian viimeisessä elokuvaan Star Wars: The Rise of Skywalker. Tässä elokuvassa Chewbacca lähti Reyn, Finnin, Poe Dameronin, BB-8:n ja C-3PO:n kanssa aavikkoplaneetta Pasaanalle tapaamaan Lando Calrissiania, jonka avulla he löysivätsalamurhaaja Ochille kuuluneen tikarin, jonka johtaisi sithien tiennäyttäjän olinpaikaan. Tikari annettiin Chewbaccan haltuun, joka jäi Renin ritareiden sekä Ensimmäisen ritarikunnan iskujoukkojen vangiksi. Rey yritti Voiman avulla estää kuljetusalusta poistumasta, mutta tuhosikin sen vahingossa Voimasalamalla ja luuli Chewbaccan kuolleen. Chewbacca oli kuitenkin oikeasti toisessa kuljetusaluksessa ja asia selvisi Reylle lumiplaneetta Kijimillä, jossa hän aisti Chewbaccan läsnäolon Kylon tähtihävittäjällä. Myöhemmin Reyn hylättyä muun ryhmän Kef Birin merikuussa, Chewbacca palasi muiden kanssa Vastarinnan tukikohtaan Ajan Klossiin, missä hän kuuli Leian kuolemasta. Myöhemmin hän auttoi Landoa suostuttelemaan Vastarinnan liittolaisia ja vapaita kansoja osallistumaan Exegolin taisteluun. Taistelun jälkeen Maz Kanata antoi Chewbaccalle muistoksi Hanista ja Leiasta saman vapaudenmitalin, jonka Han oli aikoinaan saanut Yavinin taistelun jälkeen ja jota Leia oli pitänyt kädessään ennen kuolemaansa.
Esiintymiset > Kaanon > Solo: A Star Wars Story

Antologiaelokuvassa Solo: A Star Wars Story kerrotaan kuinka Chewbacca tapasi Hanin. Chewbacca oli suoplaneetta Mimbanilla ”peto”, jota Imperiumi piti vangittuna. Kun Han lavastettiin petturiksi, hänet heitettiin samaan häkkiin Chewbaccan kanssa, sotilaiden toivoessa, että wookiee söisi Hanin. Han osaa kuitenkin jonkin verran puhua wookieeiden kieltä, shyriiwookia, ja suostuttelee Chewbaccan auttamaan hämäämään sotilaita osana pakosuunnitelmaa. Heidät oli kuitenkin kahlittu toisiinsa, mutta he liittyvät varas Tobias Beckettin ryhmään, joka poistaa kahleet. Chewbacca auttaa Hania ja Beckettin ryhmää yrityksessä varastaa lumiplaneetta Vandorista hyperpolttoaine coaxiumia rikollisjärjestö Crimson Dawnille, mutta ryöstö epäonnistuu, joten he lähtevät ryöstämään jalostamatonta coaxiumia Kesselistä. Chewbacca kohtaa planeetalla lisää vangittuja wookieeita ja vaikka auttaa nämä pakoon, hän päättää pysyä Hanin mukana. Lando Calrissianin haavoituttua ja apupilotti L3-37:n tuhouduttua Han lentää itse Millennium Falconin Kesselin reitin läpi, Chewbaccan toimiessa apupilottina. Planeetta Savareenillä Beckett pettää sekä Hanin että Crimson Dawnin ja ottaa Chewbaccan panttivangiksi, mutta Han pelastaa Chewbaccan ja ampuu Beckettin. Kaksikko voittaa myöhemmin Falconin omistajuuden Landolta ja he päättävät lähteä Tatooinelle.
Esiintymiset > Legends

Vaikka wookieet voittavat latvakaupungin taistelun kloonisotilaiden avulla, Imperiumin vallatessa planeetan heti, Chewbacca kaapataan muiden wookieeiden mukana orjaksi. Myöhemmin Han Solo pelasti Chewbaccan, ja wookiee jäi Han Sololle kiitollisuudenvelkaan ja omistaa elämänsä hänelle. Han Solo oli ennen Chewbaccan pelastamista salakuljettaja Millennium Falconissa, joten Chewbaccastakin tuli salakuljettaja. Yhdessä he salakuljettivat ympäri galaksia.
Chewbacca kuoli sodassa Yuuzhan Vongeja vastaan 25 vuotta Yavinin taistelun jälkeen. Chewbacca oli auttamassa evakuoimaan ihmisiä Millennium Falconiin sekä muihin aluksiin Sernpidalin törmäyskurssin tieltä Han Solon sekä hänen nuorimman poikansa Anakin Solon kanssa. Anakin aloitti hätänousun ennen kuin Chewbacca ehti nousta alukseen. Pelastamalla Anakin Solon hengen auttamalla hänet alukseen ennen itseään, hän kuoli murskautuessaan monen muun sernpidalilaisen kanssa, jotka eivät voineet paeta. Pitkään hänen kuolemansa jälkeen Han Solo kantoi kaunaa pojalleen sekä syytti häntä Chewbaccan kuolemasta. Kuolemansa jälkeen wookieesta tuli legenda, sekä hänelle pidettiin hautajaiset.
Aiheesta muualla

Chewbacca Jedipediassa
Chewbacca Wookieepediassa (englanniksi)
Digita

| Digita Oy |
| --- | --- |

Yritysmuoto:  osakeyhtiö
Perustettu:  30. syyskuuta 1998
Toimitusjohtaja:  Vesa Tykkyläinen
Puheenjohtaja:  Arne Wessberg
Kotipaikka:  Helsinki
Toiminta-alue:  Suomi
Toimiala:  tietoliikenne
Liikevaihto:  81 milj. euroa (2013) 
Liikevoitto:  14 milj. euroa (2013) 
Henkilöstö:  n. 110 
Omistaja:  DigitalBridge
Kotisivu:  www.digita.fi
Infobox OKVirheellinen NIMI-arvo: 
Teiskon radio- ja tv-masto
Espoon radio- ja tv-masto
Kiimingin radio- ja tv-masto
Lapuan radio- ja tv-masto
Pasilan linkkitorni
Digita Oy on langattomien viestintäverkkojen verkko-operaattori, joka hallinnoi Suomen maanpäällisiä radio-, tv- ja mobiili-tv-verkkoja lähetysasemineen ja mastoineen. Digitan asiakkaita ovat tv- ja radioyhtiöt sekä mobiili- ja laajakaistaoperaattorit. 1. tammikuuta 2020 DNA:n antenniverkon maksu-tv-liiketoiminta siirtyi Digitalle.
Digitan omistaa yhdysvaltalainen pörssiyhtiö DigitalBridge.
Digitan antenni-tv-verkon peitto on 99,9 prosenttia eli se tavoittaa lähes jokaisen suomalaisen. Yhden valtakunnallisen televisiokanavan lähetys maksaa vuodessa 2,7 miljoonaa euroa, jolloin yhden televisiokanavan jakelu maksaa vuodessa 50 senttiä jokaista suomalaista kohden.
Historia

Digita Oy on entinen Ylen Jakelutekniikka, joka yhtiöitettiin Ylen kokonaan omistamaksi tytäryhtiöksi 30. syyskuuta 1998. Vuonna 1998 Suomi ja Irlanti olivat Euroopan viimeiset maat, joissa julkisen palvelun yleisradioyhtiö omisti kansallisen jakeluverkon. Muualla Euroopassa jakelutekniikka oli erotettu ohjelmatoiminnasta jo aiemmin.
Marraskuussa 1999 Yle teki Soneran kanssa sopimuksen 34 prosentin osuuden myymisestä Digitasta. Sopimuksen mukaan 20 prosentin osuus siirtyisi heti 180 miljoonalla markalla ja loput 14 prosenttia viimeistään 31. maaliskuuta 2003 Digitan kassavirran perusteella määräytyvään hintaan. Kilpailuvirasto kuitenkin esitti kaupan kieltämistä. Kilpailuneuvosto hyväksyi kaupan mutta asetti ehdoksi, ettei Sonera tai sen määräysvallassa oleva yhtiö hae lupaa digitaalisille TV-lähetyksille. Sonera ei hyväksynyt ehtoa, joten kauppa raukesi.
Joulukuussa 2000 Yle myi 141 miljoonalla eurolla 49 prosenttia Digitan osakkeista TDF:lle, joka oli silloin ranskalaisen France Télécomin 100-prosenttisesti omistama tytäryhtiö. Kauppaan sisältyi 31. tammikuuta 2005 päättyvä myyntioptio kaikista osakkeista ja osto-optio 90 prosenttiin saakka. Myöhemmin France Télécomin osuus alentui TDF:stä 36 prosenttiin, kun pääosakkaaksi 45 prosentin osuudella tuli sijoitusyhtymä Charterhouse Capital Development ja CDC IXIS Equity Capital.
Heinäkuussa 2003 Yle myi 133 miljoonalla eurolla 41 prosenttia  ja tammikuussa 2005 Yleisradion hallintoneuvoston päättämällä kaupalla loputkin Digitan osakkeista yhtä lukuun ottamatta TDF:lle.
Elokuussa 2012 TDF myi Digitan australialaiselle First State Investmentsille.
Huhtikuussa 2018 First State Investments myi Digitan yhdysvaltalaiselle Digital Colonylle.
Digita myytiin, jotta saatiin varoja television ja radion digitalisointiin. Kaikkiaan Yle sai Digitan myynnistä n. 300 miljoonaa euroa.
Digitalla on viestintämarkkinalaissa tarkoitettu huomattavan markkinavoiman asema (HMV) korkeita mastoja käyttävässä televisio- ja radiolähetystoiminnassa, joten Viestintävirasto on määrännyt Digitan veloittamaan televisioyhtiöitä kustannusperusteisesti. Tilikaudella 2011 Digita teki liikevoittoa 24,2 prosenttia liikevaihdosta. Viestintävirasto tarkastaa kirjanpidosta johdettujen eriyttämislaskelmien perusteella vuosittain, että Digitan hinnoittelu on kustannusperusteista ja että pääoman tuottoprosentti on sallituissa rajoissa.
Organisaatio

Digitan toimitusjohtajana toimii Vesa Tykkyläinen. Edeltävinä toimitusjohtajina ovat toimineet Juha-Pekka Weckström vuosina 2015–2019, Sirpa Ojala vuosina 2005–2014 ja Pauli Heikkilä vuosina 1999–2005.
Lähetystekniikka

Valtioneuvoston 4. maaliskuuta 2004 tekemän periaatepäätöksen mukaisesti koko maanpäällinen TV-lähetysverkko siirtyi käyttämään digitaalitekniikkaa 31. elokuuta 2007. Tämän jälkeen TV-lähetysten katseleminen on ollut mahdollista vain digitaalivastaanottimin.
Digita hallinnoi antenni-tv-verkon osalta 36 suurta mastoa ja 152 täytelähetinasemaa ympäri Manner-Suomea. Suurin osa kaikista Suomen mastoista on teleoperaattoreiden hallussa matkapuhelinverkkojen ja mobiilidatapalvelujen toteuttamiseksi. Digitan antenni-tv-verkko tavoittaa 99,9 prosenttia Manner-Suomen väestöstä. Maanpäällinen televisio tarjoaa useita vapaita televisio- ja radiokanavia sekä maksutelevisiopalveluita.
Digitan langaton @450-laajakaistaverkko avattiin 1. huhtikuuta 2007. Digita toimi operaattorina noin 98 prosenttia Suomen väestöstä kattavassa @450-verkossa. @450-verkko myytiin 9.3.2011 Datame Oy:lle, josta tuli kaupan myötä @450-laajakaistaverkon uusi verkko-operaattori.
Digitan mobiili-tv-verkossa, joka avattiin joulukuussa 2006, pystyi seuraamaan Yle TV1- ja Yle TV2 -kanavien sekä kotimaisia että ulkomaisia sisältöjä sekä radiokanavista YleX- ja Yle Radio 1-kanavaa. MTV:n kanavista mobiili-tv:ssä näkyivät MTV3 ja Sub.
Valtioneuvosto antoi 8. syyskuuta 2011 Digitalle luvan luopua vanhentuvasta mobiilitelevision DVB-H -lähetystekniikasta. Jatkossa Digita käyttää DVB-T2-teknologiaa kanavanipussa D. Tämä tekniikka soveltuu sekä mobiiliin että kiinteään vastaanottoon.
Nykyinenmilloin? mobiili-tv-verkko kattaa pääkaupunkiseudun kehyskuntineen sekä Tampereen, Oulun sekä Turun ja Salon seudun. Suurista kauppakeskuksista esimerkiksi Vantaan Jumbossa, Espoon Sellossa sekä Ideparkissa on mobiili-tv-verkko. Verkon peittoalueella asuu noin kaksi miljoonaa suomalaista.
DNA tarjoaa ensimmäisenä palveluoperaattorina matkapuhelinasiakkailleen televisiopalveluja mobiili-tv-verkossa. Muiden palveluoperaattorien matkapuhelinasiakkaat näkevät ainoastaan mobiili-tv-verkon kautta MobiiliTV:n Infokanavan, jossa on kootusti tiedot muun muassa MobiiliTV-palvelusta, verkon tarjoamasta sisällöstä, MobiiliTV-palveluun yhteensopivista päätelaitteista ja verkon peittoalueesta. Verkko on avoin myös muille palveluntarjoajille.
Digitan hinnoittelua koskevat valitukset

Yle, Nelonen ja  MTV3 ovat valittaneet Digitan hinnoittelusta viestintävirastolle ja korkeimpaan hallinto-oikeuteen. Ylen toimitusjohtaja Mikael Jungnerin mukaan Ruotsin jakeluhinnat ovat puolet Suomen hinnoista. MTV3:n toimitusjohtajan Pekka Karhuvaaran mukaan Digita tekee noin 40 % liikevoittoa ja että Digitalla on täydellinen monopoli. Yle ostaa Digitalta palveluja vuodessa 30 miljoonalla eurolla ja MTV3 21 miljoonalla eurolla.
Viestintävirasto on tarkistanut Digitan televisiolähetysten hinnoittelun ensin vuonna 2008 ja korkeimman hallinto-oikeuden pyynnöstä toistamiseen vuonna 2010. Viestintävirasto on molemmilla kerroilla todennut Digitan toimineen hinnoittelussa asianmukaisesti ja noudattavan sille asetettuja huomattavan markkinavoiman tuomia velvoitteita ja hinnoitteluperiaatteita. Korkein hallinto-oikeus on 7. toukokuuta 2012 tekemällään päätöksellä vahvistanut Digitan digitaalisten televisiolähetysten hintojen olevan kustannussuuntautuneita eli perustuvan palvelun tuottamisesta aiheutuneisiin kustannuksiin. KHO:n päätöksen mukaan Digitan hinnat ovat viestintämarkkinalain ja Viestintäviraston asettamien velvoitteiden mukaisia.
Digi-tv-tekniikan mahdollistaman tehokkaamman verkon ja taajuuksien käytön ansiosta vuosien 2002 ja 2012 välillä jakelutekniikan kehittyminen on pienentänyt yhden jaeltavan televisiokanavan jakelukustannuksen noin seitsemänteen osaan entisestä. Kustannus, joka aiemmin mahdollisti yhden televisiokanavan jakelun, mahdollistaa nykyään kokonaisen kanavanipun jakelemisen. Yhteen kanavanippuun mahtuu noin seitsemän televisiokanavaa. Tavallisen televisiokanavan välittäminen maksaa vuodessa noin kaksi miljoonaa euroa eli noin kaksi euroa vuodessa kotitaloudelle. Maanpäällinen antennijakelu on ylivoimaisesti kustannustehokkain tapa saattaa televisio- ja radiokanavat teknisesti korkeatasoisina kotitalouksien käyttöön koko Suomen alueella.
Digita teki vuosina 2010–2012 liikevoittoa 24,2–36,5 prosenttia liikevaihdosta. Vuonna 2013 liikevoitto laski 17,3 prosenttiin.
Muita antenniverkkotoimijoita

DNA ja Anvia ovat saaneet luvat televisioverkkotoimintaan. DNA:n antenni-tv-verkko suljettiin vuonna 2020. Anvian ostanut Elisa käyttää Digitan mastoja.
Norjalaiselle Norkringille myönnettiin antenniverkkotoimilupa, ja sen oli määrä aloittaa vuoden 2017 alussa. Norkring kuitenkin ilmoitti liikenne- ja viestintäministeriölle, että se luopuu sille myönnetyistä antenniverkon verkkotoimiluvista.
Digitan verkot Suomessa

Antenniverkko (DVB-T)
Kanavanippu A (ilmaisia kanavia)
Kanavanippu C (ilmaisia kanavia)
Teräväpiirto-televisioverkko (DVB-T2)
Kanavanippu B (ilmaisia kanavia)
Kanavanippu D (maksukanavia)
Kanavanippu E (ilmaisia kanavia)
Kanavanippu F (maksukanavia)
Asemaverkosto

Digitalle siirtyi Yleisradion jakelutekniikan perusrakenne, Suomen radio- ja televisioasemat, joita aikaisemmin kutsuttiin yleisradioasemiksi. Päätös tehtiin jo vuonna 1998 ja Digitan toiminta ja tehtävän toteuttaminen alkoi vuoden 1999 alusta.
| Radio- ja televisioasema | Täytelähetinasema |
| --- | --- |
Anjalankoski: 
Espoo: Lohja   Vantaa, Hakunila   Sipoo, Norrkulla
Eurajoki: 
Fiskars: Tammisaaren  Hanko
Haapavesi: Piehinki   Mestauskallio
Iisalmi: Sonkajärvi
Inari: Nuorgamin raja Polvariniemi Karigasniemi Rovisuvanto Nuvvu Tenola Njallavaara Näätämö Jänispää Sevettijärvi
Joutseno: Imatran Virasoja  Joutsenon vesitorni  Rautjärven asemanseutu   Ruokolahti   Mustola
Jyväskylä: Jyväskylän Harju   Suolahti   Korpilahden kirkonkylä   Muurame   Petäjävesi   Säynätsalo   Konnevesi   Rutalahti   Vesanka   Toivakka   Juokslaksi   Koskenpää   Lievestuore   Palokka   Haukanmaa   Vaajakoski
Kerimäki: Savonlinn   Savonlinnan Pääskylä   Rantasalmi
Kiihtelysvaara: Värtsilä
Koli: Ilomantsi   Kontiolahti   Lieksa   Riihivaara   Lehmo   Märäjälahti   Enon kirkonkylä   Ylämylly
Kruunupyy: 
Kuopio: Kuopion Puijo   Jäppilä   Varkaus
Lahti: Hollolan Tiirismaa
Lapua: Seinäjoki
Mikkeli: 
Oulu: Oulun Nokela
Pello: 
Pernaja: 
Pihtipudas: Kivijärvi   Viitasaari   Pihtipudas, Ritovuori
Posio: 
Pyhätunturi: 
Pyhävuori: 
Rovaniemi: 
Ruka: 
Sodankylä, Vuotso: 
Taivalkoski: Taivalkoski kirkonkylä
Tammela: Forssa   Hämeenlinna, Painokangas
Tampere: Tampereen Pyynikki   Näsinneulan radioasema
Tervola: Tornion Laivakankaan radioasema   Ylitornio, Ainiovaara
Turku: Kustavi, Viherlahhti   Parainen, Houtskari   Korppoo   Uusikaupunki, Orivo
Vaasa: 
Vuokatti: Kuhmo    Hyrynsalmi
Ylläs: 
Ähtäri: 
Muut täytelähetinasemat
| 0 | 1 | 2 |
| --- | --- | --- |
|  Angelin Siuttavaaran täytelähetinasema  Angelin rajavartioston täytelähetinasema  Anterin täytelähetinasema  Kamiljoen täytelähetinasema  Kemijärven täytelähetinasema  Koppelon täytelähetinasema  Kuusamon täytelähetinasema  Lammaskosken täytelähetinasema  |  Nuorpinniemen täytelähetinasema  Näkkäläjärven täytelähetinasema  Näätämön täytelähetinasema  Outakosken täytelähetinasema  Piesjoen täytelähetinasema  Pirttikosken täytelähetinasema  Polvariniemen täytelähetinasema  Pulmankijärven täytelähetinasema  |  Rovisuvannon täytelähetinasema  Rajajoosepin täytelähetinasema  Repojoen täytelähetinasema  Sinettätunturin täytelähetinasema  Tenolan täytelähetinasema  Törmäsen täytelähetinasema  Venejärven täytelähetinasema  |
Muut lähettimet

Digitalla on asiakkaidensa lähetysten lisäksi myös omaa toimintaansa varten yleisradiotaajuuksia.
| Radiolähetys | taajuus | teho | kunta | sijainti |
| --- | --- | --- | --- | --- |
| Forum 1 | 87,5 - 108 | 0,0012 W | Helsinki | 24E5616 60N1008 |
| Forum 2 | 87,5 - 108 | 0,0012 W | Helsinki | 24E5616 60N1008 |
| Forum 3 | 87,5 - 108 | 0,0012 W | Helsinki | 24E5616 60N1008 |
| Forum 4 | 87,5 - 108 | 0,0012 W | Helsinki | 24E5616 60N1008 |
| Hepomäki | 87,5 - 108 | 0,250 W | Salo | 23E2017 60N2231 |
| Hiidenkallio | 87,5 - 108 | 0,0014 W | Espoo | 24E5616 60N1008 |
| Karnainen | 87,5 - 108 | 0,064 W | Lohja | 24E0113 60N1834 |
| Lakiamäki | 87,5 - 108 | 0,250 W | Salo | 23E2206 60N2221 |
| Lehmihaka | 87,5 - 108 | 0,250 W | Lohja | 24E0113 60N1834 |
| Orosmäki | 87,5 - 108 | 0,160 W | Lohja | 23E5914 60N1847 |
| Pitkämäki | 87,5 - 108 | 0,160 W | Lohja | 23E5700 60N1929 |
| Tervakorpi | 87,5 - 108 | 0,160 W | Lohja | 23E5521 60N2020 |
| Vuoli-Tunneli | 87,5 - 108 | 0,0000010 W | Helsinki | 24E4448  60N1240 |
Aiheesta muualla

Virallinen sivusto
Yrityskaupan hyväksyminen; Télédiffusion de France S.A. / Digita Oy 28.7.2003. Kilpailuvirasto. Viitattu 19.12.2007.
Soramäki, Martti. Kansallisen infrastruktuurin myynti : Tapaus Digita. Tampereen Yliopisto, viestintätieteiden tiedekunta 2017.[vanhentunut linkki]
Suomen radio- ja TV-lähetinasemat taajuuksineen (Google Maps)
İstanbul Başakşehir FK

| Mitalit> Miesten jalkapallo.Turkin Superliiga  | Mitalit> Miesten jalkapallo.Turkin Superliiga  | Mitalit> Miesten jalkapallo.Turkin Superliiga  | Miesten jalkapallo>  |
| --- | --- | --- | --- |
|  Kultaa | 2020 |  |  |
|  Hopeaa | 2017 |  |  |
|  Hopeaa | 2019 |  |  |
| Turkin Cupin   | Turkin Cupin   | Turkin Cupin   |  |
|  Hopeaa | 2011 |  |  |
|  Hopeaa | 2017 |  |  |
| Turkin Super Cupin   | Turkin Super Cupin   | Turkin Super Cupin   |  |
|  Hopeaa | 2020 |  |  |
İstanbul Başakşehir Futbol Kulübü, entiseltä nimeltään Istanbul Büyükşehir Belediyesi Spor Kulübü, on istanbulilainen jalkapalloseura. Joukkue pelaa Turkin Superliigassa ja kotiottelunsa se pelaa Istanbulissa sijaitsevalla Fatih Terimin stadionilla. 
İstanbul Başakşehir pelaa Turkin Superliigassa, jonka se voitti kaudella 2019–2020.
Seura on perustettu vuonna 1990 nimellä İSKİspor edustaen Istabulin vesilaitosta, mutta vaihtoi nimekseen İstanbul Büyükşehir Belediyespor Istanbulin metropolihallinnon mukaan seuraavana vuonna sarjanousun jälkeen. Vuonna 2014 yksityistetty seura otti käyttöön nykyisen nimensä Başakşehirin kaupunginosan mukaan.
Yksityistämisen myötä seura kytkeytyi läheisesti Turkin presidentti Recep Tayyip Erdoğaniin ja tämä tekikin seuralle uuden stadionin avausottelussa hattutempun jonka jälkeen hänen käyttämänsä pelinumero 12 jäädytettiin. Seuran värit oranssi ja sininen ovat myös Erdoğanin Oikeus ja kehitys -puolueen tunnusvärit.
Istanbul BB:n logo
Edustusjoukkue

Päivitetty 15. syyskuuta 2018.
Saavutukset > Kansalliset kilpailut

Turkin pääsarjamestaruus (Superliiga): 1
2019–2020
Aiheesta muualla

Seuran kotisivut (turkiksi)
Trabzonspor

Trabzonspor on jalkapalloseura Trabzonin kaupungista. Seura pelaa Turkin korkeimmalla sarjatasolla Turkin Superliigassa. Seura on voittanut Turkin Superliigan seitsemästi (1976, 1977, 1979, 1980, 1981, 1984, 2022). Turkin Cupin Trabzonspor on voittanut kahdeksasti (1977, 1978, 1984, 1992, 1995, 2003, 2004, 2010, 2020).
Mestaruudet

Turkin Superliiga
1976, 1977, 1979, 1980, 1981, 1984, 2022 (7)
Turkin Cup
1977, 1978, 1984, 1992, 1995, 2003, 2004, 2010, 2020 (9)
Turkin Super Cup
1976, 1977, 1978, 1979, 1980, 1983, 1995, 2010, 2020, 2022 (10)
Chancellor Cup
1976, 1978, 1985, 1994, 1996 (5)
Entisiä valmentajia

Shota Arveladze
Abdullah Avcı
Hans-Peter Briegel
Hugo Broos
Vahid Halilhodžić
Georges Leekens
Ersun Yanal
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset kotisivut (Arkistoitu – Internet Archive) (turkiksi, englanniksi)